ZAPISNIK
sa 17. sjednice Vijeća Mjesnog odbora Matko Laginja održane 20. listopada 2022.
17. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Tin Špirić- član 
1. Ivan Balen-član
1.  Petra Rodik - član
Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.
Predsjednica predlaže nadopunu dnevnog reda s točkama; Donošenje odluke o proslavi dječjeg rođendana u prostoru Mjesnog odbora te Problematika oko parkića kod Vitićevog nebodera.
Vijeće, bez rasprave prihvaća slijedeći;
Dnevni red:

1. Korištenje prostora Mjesnog odbora “ Matko Laginja“
2. Izvještaj s koordinacije s predsjednikom Vijeća Gradske četvrti Donji grad 
3.  Dogovor o terminu sastanka s predstavnicima stanara Mjesnog odbora Matko Laginja
4. Donošenje odluke o proslavi dječjeg rođendana u prostoru Mjesnog odbora
5. Problematika oko parkića kod Vitićevog nebodera.
6. Pitanja i prijedlozi


AD 1.  Korištenje prostora Mjesnog odbora “ Matko Laginja“
           Predsjednica iznosi prisutnima da je da je pristigla zamolba Udruge Socijaldemokrata za termin ponedjeljkom od 17 do 19 sati. Svi termini su zauzeti, te se zamolba odbija.

AD 2.  Izvještaj s koordinacije s predsjednikom Vijeća Gradske četvrti Donji grad
          Predsjednica iznosi prisutnima da se na koordinaciji raspravljalo o otpadu i pitanjima prometa. Novi tipski boksevi bit će postavljeni na cijelom području Donjeg grada, gdje se ne planiraju podzemni kontejneri. Na cijelom području MO Matko Laginja izuzeta su samo tri parkirna mjesta radi bokseva. U gradu se mjeri brzina prometa radi kontrole brzine.
Uklanjanju se grafiti na zelenom valu.

AD 3.  Dogovor o terminu sastanka s predstavnicima stanara Mjesnog odbora Matko Laginja
      Dogovoren je sastanak s predstavnicima stanara za 19. studenog 2022. u 17,00 sati u subotu kako bismo raspravili problematiku kvarta.

AD 4. Donošenje odluke o proslavi dječjeg rođendana u prostoru Mjesnog odbora
       Predsjednica iznosi prisutnima da je pristigla zamolba gđe. Đurđice Valadžije, koja moli da joj se u prostorima Mjesnog odbora  „Matko Laginja“ omogući proslava dječjeg rođendana. Svi članovi su suglasni, pod uvjetom da sve vrati u prvobitno stanje, u subotu ili nedjelju kad je slobodno.

AD 5. Problematika oko parkića kod Vitićevog nebodera.
         Pristigla je zamolba građana koji mole da se parkić kod Vitićevog nebodera izmjesti i preseli kod škole OŠ Matka.Laginje. Priložili su prikupljene potpise građana iz 2007. godine.
       Vijeće mjesnog odbora zaključuje i poziva stanare da donesu nove potpise kako bi se utvrdilo da je to stav većine stanara iz Vitićevog nebodera jer je potpisna lista iz 2007.g. zastarjela, te tek na temelju toga mjesni odbor može raspravljati i donijeti zaključke

AD 6. Pitanja i prijedlozi
    Gđa Petra Rodik predlaže da se postavi više kanti za pseći izmet.
    Nadalje, iznosi da kod psećeg parkića kod 100. brigade su 3 požarna izlaza, a nijedan nije u funkciji. Na prvom se nepropisno parkiraju, te bi trebalo zamoliti da se stavi znak za zabranu parkiranja.
Sjednica je završena u 19,15 sati.
Zapisnik sačinila:	
Ivana Ivušić,	                                                                 

